उदार लोकतंत्र
उदार लोकतंत्र उदार राजनीतिक विचारधाराओं का संयोजन है जो सरकार के लोकतांत्रिक स्वरूप के तहत संचालित होता है। इसकी मुख्य विशेषताएँ ये हैं- कई अलग-अलग राजनीतिक दलों के बीच चुनाव , सरकार की विभिन्न शाखाओं में शक्तियों का पृथक्करण, रोजमर्रा की जिंदगी में कानून का शासन, निजी संपत्ति के साथ बाजार अर्थव्यवस्था और मानव अधिकारों की समान सुरक्षा, सभी लोगों के लिए नागरिक अधिकार, नागरिक स्वतंत्रता और राजनीतिक स्वतंत्रता। २०वीं शताब्दी के उत्तरार्ध में इसका विस्तार हुआ और अब यह विश्व की प्रमुख राजनीतिक व्यवस्था बन गया है।